Source: http://kazimir.sk/index.php?option=com_content&view=article&id=1478:veobecne-zavaezne-nariadenie-obce-kazimir-42013-o-miestnej-dani-za-nevyherne-hracie-pristroje&catid=80:vzn&Itemid=145
Timestamp: 2019-09-18 18:08:18+00:00
Document Index: 4506559

Matched Legal Cases: ['§ 4', '§ 6', '§ 11', '§ 59', '§ 52', '§ 59']

Všeobecne záväzné nariadenie obce Kazimír č. 4/2013
o miestnej dani za výherné hracie prístroje
Obec Kazimír Obecné zastupiteľstvo v Kazimíri v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 59 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov
všeobecne záväzného nariadenia Obce Kazimír
Základné náležitosti o miestnej dani za výherné hracie prístroje sú ustanovené v § 52 až 59 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.
Obec Kazimír ako správca dane (ďalej len „správca dane“) týmto VZN zavádza s účinnosťou od 1.1.2013 miestnu daň za výherné hracie prístroje.
Predmetom tohto všeobecne záväzného nariadenia je určenie náležitosti miestnej dani za výherné hracie prístroje podľa splnomocňovacieho ustanovenia § 59 zákona č. 582/2004 Z.z. správcom dane.
Správca dane určuje sadzbu dane 1 493,73 EUR za jeden výherný hrací prístroj a kalendárny rok.
Spôsob vedenia preukaznej evidencie na účely dane a spôsob identifikácie výherných hracích prístrojov
Daňovník je povinný viesť preukaznú písomnú (alebo elektronickú) evidenciu výherných hracích prístrojov v rozsahu údajov:
dátum začatia prevádzkovania prístroja
označenie prevádzky a miesta, kde je prístroj umiestnený
identifikačné údaje prevádzkovateľa (obchodné meno, sídlo alebo miesto podnikania, IČO, štatutárny zástupca, prevádzkovateľ)
Daňovník je povinný na výzvu správcu dane bezodkladne predložiť inventárny zoznam evidencie výherných hracích prístrojov.
Daňovník je povinný označiť každý výherný hrací prístroj na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania výherného hracieho prístroja a výrobné číslo.
Týmto VZN sa zrušuje Všeobecne záväzné nariadenie Obce Kazimír č. 1/2011.
Obecné zastupiteľstvo v Kazimíri sa uznieslo na vydaní tohto VZN na svojom zasadnutí dňa 14.11.2012 uznesením č.59 a toto VZN nadobúda účinnosť dňom 1.1.2013
Aktuálne máme 94 hosti prítomný